РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т


П Р О Т О К О Л   №   10

от заседание на Комисия „Професионална квалификация и 
информационни технологии”,
проведено на 24.06.2026 г.

Днес, 24.06.2026 г. /сряда/, от 13:30 часа се проведе заседание на Комисия „Професионална квалификация и информационни технологии”, в състав:

	ПРЕДСЕДАТЕЛ:
 ЗАМ. ПРЕДСЕДАТЕЛ:

ЧЛЕНОВЕ:
	 КАЛИНА ЧАПКЪНОВА
          ДАНИЕЛА МАРЧЕВА 

ГЕРГАНА МУТАФОВА-отсъства
[bookmark: _Hlk95161420]БОЯН НОВАНСКИ
ЙОРДАН СТОЕВ
СЕВДАЛИН МАВРОВ-отсъства 



На заседанието присъстват експертните сътрудници на комисията: Станислав Фиданов – директор на дирекция „Информационни технологии“, Анелия Чомакова – началник-отдел ИО в дирекция „Информационни технологии“, Борислав Нейчев – началник-отдел МРЦИС в дирекция „Информационни технологии и София Иванова – главен експерт в отдел ИО, дирекция „Информационни технологии“. 

ПО ДНЕВНИЯ РЕД:

1.ОТНОСНО: Извлечение от протокол № 13, т. 9 от заседание на Пленума на ВСС, проведено на 11.06.2026 г. относно обсъждане на фактическия пълен достъп до електронни дела през ЕПЕП и мерките за защита на лични данни.

Комисия „Професионална квалификация и
информационни технологии”
Р Е Ш И :

1.1.ОТЛАГА разглеждането на точката за следващо заседание на комисията.

2.ОТНОСНО: Искане от административния ръководител - председател на Административен съд – Враца относно осигуряване на средства за закупуване на климатик за сървърно помещение.

Комисия „Професионална квалификация и
информационни технологии”
Р Е Ш И :

2.1. Искането от административния ръководител - председател на Административен съд – Враца за осигуряване на средства за закупуване на 1 бр. климатик за сървърно помещение на обща стойност 1360 евро с ДДС е целесъобразно. 
2.2. ИЗПРАЩА решението по т.2.1 ведно с мотивиран доклад на Комисия „Бюджет и финанси“ към Пленума на ВСС, по компетентност. 

3.ОТНОСНО: Искане от административния ръководител - председател на Районен съд – Кула относно осигуряване на средства за закупуване на мрежов комутатор (суич).

Комисия „Професионална квалификация и
информационни технологии”
Р Е Ш И :

3.1.Искането от административния ръководител - председател на Районен съд – Кула за осигуряване на средства за закупуване на 1 бр. мрежов комутатор (суич) на обща стойност 190 евро с ДДС е целесъобразно и неотложно. 
3.2. ИЗПРАЩА решението по т.3.1 ведно с мотивиран доклад на Комисия „Бюджет и финанси“ към Пленума на ВСС, по компетентност.

4.ОТНОСНО: Искане от административния ръководител - председател на Софийски градски съд относно отпускане на средства за закупуване на TEMPEST оборудване.

Комисия „Професионална квалификация и
информационни технологии”
Р Е Ш И :

4.1.  Искането не е неотложно и с оглед решения на Комисия „Бюджет и финанси“ към Пленума на ВСС по протокол № 5/04.02.2026 г., т. 11 и по протокол № 17/13.05.2026 г., т. 16 препоръчва на административния ръководител - председател на Софийски градски съд при изготвяне на проектобюджета на съда за следващата година да се предвидят/заложат необходимите средства за закупуване на TEMPEST оборудване. 
4.2. ИЗПРАЩА решението по т.4.1 на административния ръководител - председател на Софийски градски съд, за сведение.

5.ОТНОСНО: Писмо от административния ръководител – председател на Административен съд - Варна за електронни разплащания чрез виртуален ПОС терминал през потребителския интерфейс на Единния портал за електронно правосъдие (ЕПЕП).

Комисия „Професионална квалификация и
информационни технологии”
Р Е Ш И :

5.1. ПРИЕМА доклада за сведение и изпраща писмо до председателя на Административен съд – Варна с информация и указания относно работата за активиране на ВПОС в ЕПЕП на съда.

6.ОТНОСНО: Писмо от Министерство на правосъдието с вх. № ВСС-6268/23.04.2026 г. във връзка с таблицата за приравняване на европейската кодификация на извършените престъпления и наложените наказания спрямо номенклатурата на Единната информационна система за противодействие на престъпността (ЕИСПП).

Комисия „Професионална квалификация и
информационни технологии”
Р Е Ш И :

6.1. ПРИЕМА ЗА СВЕДЕНИЕ писмото от заместник министъра на Министерство на правосъдието с вх. № ВСС-6268/23.04.2026 г. във връзка с таблицата за приравняване на европейската кодификация на извършените престъпления и наложените наказания спрямо номенклатурата на Единната информационна система за противодействие на престъпността (ЕИСПП). 
6.2. ПРИЕМА ЗА СВЕДЕНИЕ доклада от г-н Димитър Ненов - директор на дирекция „Правна“, във връзка с решението на Комисията по правни въпроси, отразено в Протокол № 10/26.05.2026 г., с което се предлага Пленумът на ВСС да изрази положително становище по проекта на Наредба за изменение и допълнение на Наредба № 8 от 26 февруари 2008 г. за функциите и организацията на дейността на бюрата за съдимост.

7.ОТНОСНО: Писмо от министъра на правосъдието, относно възможностите за нормативно и практическо уреждане на участието на български магистрати в международни програми за професионално развитие.

Комисия „Професионална квалификация и
информационни технологии”
Р Е Ш И:

7.1. ПРИЕМА ЗА СВЕДЕНИЕ писмото от министъра на правосъдието, относно възможностите за нормативно и практическо уреждане на участието на български магистрати в международни програми за професионално развитие и доклада от директора на дирекция „Правна“ в АВСС.

8.ОТНОСНО: Писмо от „Информационно обслужване“ АД относно добавяне на лицензи за антивирусен софтуер Trellix за административните съдилища извън обхвата на Договор № ВСС-14008/02.10.2025 г.

Комисия „Професионална квалификация и
информационни технологии”
Р Е Ш И :

8.1. Да се уведоми „Информационно обслужване“ АД, че предоставянето на лицензи Trellix на административните съдилища няма отношение към Договор № ВСС-14008/02.10.2025 г.


Допълнителна точка

9.ОТНОСНО: Предложение относно писмо от Висшия адвокатски съвет, във връзка с решения на Пленума на Висшия съдебен съвет по т.9.2. и т.9.3. от Протокол № 13/11.06.2026г.

Комисия „Професионална квалификация и
информационни технологии”
Р Е Ш И :

9.1. Одобрява предложението на Даниела Марчева, член на Висшия съдебен съвет, за нормативно регламентиране на отдалечения електронен достъп на адвокатите до съдебни дела чрез Единния портал за електронно правосъдие, както и приложения проект на Наредба за изменение и допълнение на Наредба № 5 от 1 юни 2017 г. и Правилник за изменение и допълнение на Правилника за администрацията в съдилищата.
9.2. ИЗПРАЩА приложения проект на Наредба за изменение и допълнение на Наредба № 5 от 1 юни 2017 г. и Правилник за изменение и допълнение на Правилника за администрацията в съдилищата на Върховния касационен съд, Върховния административен съд, апелативните съдилища и Прокуратурата на Република България за становища в срок до 29.06.2026 г.
9.3. ИЗПРАЩА предложението и приложения проект на Наредба за изменение и допълнение на Наредба № 5 от 1 юни 2017 г. и Правилник за изменение и допълнение на Правилника за администрацията в съдилищата на дирекция „Информационни технологии“ за становище.

